Eagles

Eagles er et amerikansk band som ble dannet i Los Angeles i California i 1971.

Med fem nr. en-singler og fire nr. en-album var Eagles blant de mest suksessrike plateartistene på 1970-tallet. På slutten av 1990-tallet var to av deres musikkalbum, Their Greatest Hits 1971–1975 og Hotel California, inne blant topp 10 av verdens mest solgte album, ifølge Recording Industry Association of America. Det bestselgende studioalbumet Hotel California er rangert som nummer 37 på tidsskriftet Rolling Stones liste The 500 Greatest Albums of All TimeRolling Stone 500 Greatest Albums , og bandet var rangert som nummer 75 på Rolling Stones 2004-liste over 100 Greatest Artists of All Time.The Immortals: The First Fifty  – Rolling Stone Issue 946. Rolling Stones. De er også den mestselgende amerikanske gruppen noensinne, med Eagles: Their Greatest Hits 1971–1975 som bestselgende album i USARIAA Top 100 Albums (US)   

Eagles slo sprekker i 1980, og var oppløst i 14 år, men kom sammen igjen i 1994, med albumet Hell Freezes Over. De har i perioder vært på turné siden den gang. Eagles ble innlemmet i Rock and Roll Hall of Fame i 1998. Deres siste album Long Road Out of Eden var nummer én i flere land i 2007.

Historie
Opprettelse og suksess
Bandet ble dannet i 1971 da Linda Ronstadts manager John Boylan trengte et backingband for en planlagt turné Ronstadt skulle ha, og valgte ut Glenn Frey, Bernie Leadon (med bakgrunn bl.a. i bluegrassgruppen The Scottsville Squirrel Barkers), og Randy Meisner som musikere. De manglet en trommeslager, helt til Frey ringte Don Henley, som han hadde møtt på nattklubben Troubadour i Los Angeles. Bandet spilte med Ronstadt på en to måneder lang turné. Etter at turnéen var over bestemte musikerne seg for å fortsette virksomheten på egen hånd, og tok navnet Eagles.

Deres første album, Eagles, var preget av naturlig countryrock, med tre Topp 40-singler på Billboard. Den første singlen, «Take It Easy», var en sang skrevet av Glenn Freys venn, nabo og countryrock-artist, Jackson Browne. Frey hørte ham spille sangen og spurte om Eagles kunne få lov til å bruke den. Browne gikk med på det, og med et par linjer ekstra lagt til av Frey, ble sangen spilt inn i platestudio og ble en klassiker. Den nådde en tolvteplass på Billboard Hot 100, og la grunnlaget for bandets kommende stjernestatus. Singlen ble fulgt av «Witchy Woman» og den myke countryrock-balladen «Peaceful Easy Feeling», som oppnådde henholdsvis 9.- og 22.-plass. Eagles var også en viktig faktor i å gjøre countryrock fra Sør-California mer populær i USA. På Rolling Stones liste i 2003 over de 500 beste albumene gjennom tidene, endte Eagles på plass #374.

Desperado
Deres andre album, Desperado, hadde Det ville vesten som tema, og introduserte gruppens forkjærlighet for konseptuell sangskriving. Historien om den beryktede Doolin-Dalton gjengen var hovedfokuset, som i sangene «Doolin-Dalton», «Bitter Creek», «Desperado» og «Doolin-Dalton/Desperado (Reprise)». Albumet var ikke like populært som det første, og nådde bare til 41.-plass på USAs Billboard 200-liste, selv om det inneholdt klassikerne «Tequila Sunrise» og «Desperado». Den førstnevnte kjempet på Billboard Hot 100, men det ble bare en 64.-plass, mens sistnevnte ikke engang ble gitt ut som en single. Den andre singlen fra albumet var «Outlaw Man», som ble den høyest rangerte singlen fra Desperado, rakk til 59.-plass på listen.

Medlemmer
Nåværende medlemmer
 Don Henley: sang, trommer, slagverksinstrumenter, rytmegitar (1971–1980, 1994–2016, 2017– )
 Joe Walsh: sang, sologitar, rytmegitar, keyboard (1975–1980, 1994–2016, 2017– )
 Timothy B. Schmit: sang, bassgitar, munnspill (1977–1980, 1994–2016, 2017– )
 Vince Gill: sang, rytmegitar, sologitar (2017– )
 Deacon Frey: sang, rytmegitar, sologitar (2017–2022, 2023– )

Tidligere medlemmer
 Glenn Frey: sang, gitar, keyboard, munnspill (1971–1980, 1994–2016, død 2016)
 Bernie Leadon: sang, gitar, banjo, mandolin, pedal steelgitar, dobro (1971–1975, 1998, 2013–2016) 
 Randy Meisner: sang, bassgitar, rytmegitar, guitarron (1971–1977, 1998)
 Don Felder: sang, gitar, banjo, mandolin, pedal steelgitar, orgel (1974–1980, 1994–2001) 

Turnerende medlemmer
 Scott F. Crago: trommer, slagverk (1994–2016, 2017– )
 Steuart Smith: bakgrunnsang, keyboard, synthesizer (2001–2015, 2017– )
 Will Hollis: keyboard, piano, trekkspill  (2001–2015, 2017– )
 Michael Thompson: bakgrunnsang, keyboard, synthesizer (2001–2015, 2017– )

Tidligere turnerende medlemmer
 Joe Vitale: bakgrunnsang, trommer slagverk, keyboard (1977–1980)
 John Corey: bakgrunnsang, piano, slagverk, gitar (1994, 2017–2018)
 Timothy Drury: sang. keyboard, vocals, gitar (1994–1999)
 Al Garth: saksofon, fiolin, slagverk (1994–2012)
 Bill Armstrong: trompet (2005–2010, død: 2010)
 Chris Mostert: tenorsaksofon, altsaksofon (2005–2010)
 Greg Smith: baritonsaksofon (2005–2010)
 Les Lovitt: trompet (2010)
 Richard H. W. Davis: bakgrunnsang, keyboard (2007–2015)
 Will Henley: rytmegitar (2018)

Tidslinje

Diskografi
 Studioalbum 
 1972 - Eagles (#22 USA (Platinum))
 1973 - Desperado (#41 USA (2x Platinum), #39 Storbritannia)
 1974 - On the Border (#17 USA (2x Platinum), #28 Storbritannia)
 1975 - One of These Nights (#1 USA (4x Platinum), #8 Storbritannia)
 1976 - Hotel California (#1 USA (16x Platinum), #2 Storbritannia)
 1979 - The Long Run (#1 USA (7x Platinum), #4 Storbritannia)
 2007 - Long Road Out of Eden (#1 USA (7x Platinum), #1 Storbritannia)

 Livealbum 
 1980 - Eagles Live (#6 USA (7x Platinum), #24 Storbritannia)
 1994 - Hell Freezes Over (#1 USA (8x Platinum), #18 Storbritannia(7x Platinum))
 2020 – Live from the Forum MMXVIII

 Singler (utvalg) 
Topp 20 på Billboard Hot 100

 1972 – «Take It Easy» (#12)
 1972 – «Witchy Woman» (#9)
 1974 – «Best of My Love» (#1)
 1975 – «One of These Nights» (#1)
 1975 – «Lyin' Eyes» (#2)
 1975 – «Take It to the Limit» (#4)
 1976 – «New Kid in Town» (#1)
 1977 – «Hotel California» (#1)
 1977 – «Life in the Fast Lane» (#11)
 1979 – «Heartache Tonight» (#1)
 1979 – «The Long Run» (#8)
 1980 – «I Can't Tell You Why» (#8)

 Samlingsalbum 
 1976 – Their Greatest Hits 1971–1975
 1982 – Eagles Greatest Hits Volume 2
 1985 – The Best of Eagles
 1988 – The Legend of Eagles
 1994 – The Very Best of the Eagles
 2000 – Selected Works: 1972-1999
 2001 – The Very Best of the Eagles (2001)
 2003 – The Very Best Of / The Complete Greatest Hits (2003)
 2005 – Eagles (box set)
 2013 – The Studio Albums 1972–1979
 2018 – Legacy

 Videografi 
 1994 – Hell Freezes Over
 2005 – Farewell 1 Tour: Live from Melbourne
 2013 – History of the Eagles
 2020 – Live from the Forum MMXVIII

 Grammy Awards 
Eagles har blitt nominert 18 ganger til en Grammy og vunnet 6 ganger.

 1976 – Grammy for låten «Lyin' Eyes» som "Record of the Year".
 1978 – Grammy for låten «Hotel California» som "Record of the Year".
 1978 – Grammy for låten «New Kid in Town» som "Best Vocal Arrangement for Two or More Voices".
 1980 – Grammy for låten «Heartache Tonight» som "Best Rock Performance by a Duo or Group with Vocal"
 2008 – Grammy for låten «How Long» som "Best Country Performance by a Duo or Group with Vocal"
 2009 – Grammy for låten «I Dreamed There Was No War» som "Best Pop Instrumental Performance"

Referanser

Eksterne lenker





Eagles
Eagles
Kategori:Band etablert i 1971
Kategori:Medlemmer av Rock and Roll Hall of Fame